
R E F E R A T   D E  A P R O B A R E
[bookmark: _Hlk171344360]privind aprobarea Metodologiei de selecție și prioritizare a proiectelor din Strategia Integrată de Dezvoltare Urbană a Municipiului Brad 2021 - 2027 cu
 finanțare prin Programul Regional Vest 2021 - 2027


Prin Dispoziția Primarului nr. 795/2024 a fost numit Comitetul de implementare și monitorizare a Strategiei Integrate de Dezvoltare Urbană a Municipiului Brad 2021 - 2027 (CIM SIDU Brad) care are ca sarcini inclusiv prioritizarea proiectelor propuse în planul de acțiune al Strategiei de Dezvoltare a Urbană a Municipiului Brad 2021 - 2027.
Comitetul de implementare și monitorizare a Strategiei Integrate de Dezvoltare Urbană a Municipiului Brad (SIDU Brad) a întocmit Metodologia de selecție și prioritizare a proiectelor din SIDU Brad  cu finanțare prin Programul Regional Vest 2021 - 2027, în acord cu prevederile Documentului - cadru pus la dispoziție de către Agenția pentru Dezvoltare Regională a Regiunii Vest în calitate de Autoritate de Management. 
[bookmark: _Hlk171344642][bookmark: _Hlk138753521]Agenția pentru Dezvoltare Regională a Regiunii Vest (ADR Vest), în calitate de Autoritate de Management pentru Programul Regional Vest 2021 - 2027 (AM PR Vest), a elaborat Documentul - cadru pentru verificarea strategiilor teritoriale integrate și a planurilor de mobilitate urbană durabilă în cadrul Programului Regional Vest 2021 – 2027, actualizat în 20.12.2023 prin Instrucțiunea nr. 4/2023. Potrivit acestuia, una dintre condițiile finanțării proiectelor în cadrul PR Vest este prezența în SIDU, iar în cazul proiectelor de mobilitate și în PMUD. De asemenea, se menționează faptul că odată cu primul proiect depus, solicitanții au obligația de a transmite o serie de documente, printre care și Metodologia de selecție și prioritizare a proiectelor din SIDU finanțabile din PR Vest 2021 - 2027 dezvoltată și aplicată.
Această Metodologie stă la baza întocmirii listelor de proiecte prioritare ale Municipiului Brad selectate din lista generală de proiecte/portofoliul de proiecte din Strategia Integrată de Dezvoltare Urbană. Listele de proiecte prioritare sunt întocmite pe fiecare obiectiv specific și intervenție regională aferente abordării dezvoltării urbane durabile. De asemenea, Metodologia descrie modul prin care se desfășoară procesul de selecție și prioritizare a proiectelor finanțabile prin PR Vest 2021-2027 în 3 etape.
În contextul celor de mai sus am inițiat prezentul proiect de hotărâre prin care am propus aprobarea Metodologiei de selecție și prioritizare a proiectelor din Strategia Integrată de Dezvoltare Urbană a Municipiului Brad 2021 - 2027 cu finanțare prin Programul Regional Vest 2021 - 2027 și îl supun spre dezbatere și aprobare plenului Consiliului Local al Municipiului Brad în forma prezentată.
            Invoc în susţinerea propunerii mele prevederile O.U.G. nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale Legii nr. 277/2021 pentru aprobarea Ordonanţei de Urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale art. 8 din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art. 129 alin. (1), alin. (2) lit. b), alin. (4) lit. e) și alin. (14) din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

